CELEX: 62021TN0142
Language: mt
Date: 2021-03-07 00:00:00
Title: Kawża T-142/21: Rikors ippreżentat fis-7 ta’ Marzu 2021 – WIZZ Air Hungary vs Il-Kummissjoni

26.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/28
            
         
      Rikors ippreżentat fis-7 ta’ Marzu 2021 – WIZZ Air Hungary vs Il-Kummissjoni
      (Kawża T-142/21)
      (2021/C 148/38)
      Lingwa tal-kawża: l-Ingliż
      
         Partijiet
      
      
         Rikorrent: WIZZ Air Hungary Légiközlekedési Zrt. (Budapest, l-Ungerija) (rappreżentanti: E. Vahida, S. Rating, u I. Metaxas-Maranghidis, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta (UE) tal-20 ta’ Awwissu 2020 fil-Każ dwar l-għajnuna mill-Istat SA.57026 (2020/N) – Ir-Rumanija COVID-19: Aid to Blue Air (1); u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv, li jallega li l-konvenuta wettqet applikazzjoni żbaljata tal-Artikolu 107(2)(b) TFUE kif ukoll żball manifest ta’ evalwazzjoni fl-analiżi tagħha dwar il-proporzjonalità tal-għajnuna għad-danni kkawżati mill-kriżi COVID-19.
               
            
                  2.
               
               
                  It-tieni motiv, li jallega difett fl-analiżi tal-konvenuta dwar il-kundizzjonijiet tal-eliġibbiltà u tal-kompatibbiltà tal-għajnuna.
               
            
                  3.
               
               
                  It-tielet motiv, li jallega li l-konvenuta kisret dispożizzjonijiet speċifiċi tat-TFUE u l-prinċipji ġenerali tad-dritt tal-Unjoni dwar il-projbizzjoni ta’ diskriminazzjoni, il-libertà li jiġu pprovduti servizzi u l-libertà ta’ stabbiliment li kienu l-bażi tal-liberalizzazzjoni tat-trasport bl-ajru fl-Unjoni sa mill-aħħar tas-snin 80 (2).
               
            
                  4.
               
               
                  Ir-raba’ motiv, li jallega li l-konvenuta bbażat ruħha fuq evidenza ineżistenti jew inadegwata.
               
            
                  5.
               
               
                  Il-ħames motiv, li jallega li l-konvenuta naqset milli tibda proċedura ta’ investigazzjoni formali minkejja diffikultajiet serji u kisret id-drittijiet proċedurali tar-rikorrenti.
               
            
                  6.
               
               
                  Is-sitt motiv, li jallega li l-konvenuta kisret l-obbligu ta’ motivazzjoni tagħha.
               
            
         (1)  ĠU 2020 C 430, p. 2
      
      
         (2)  Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi tal-ajru fil-Komunità (Riformulazzjoni) (Test b’rilevanza għaż-ŻEE) (ĠU 2008 L 293, p. 30)